Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 322

c) Így látom én… A prezentációk látványos alkalmazása a tanulásban A tanulók 3-4 fős csoportokban dolgoznak. Minden csoport egy-egy közismereti (esetleg szakmai) tantárgyat választ, majd annak egy érdekesebb témakörének szemléltetéséhez néhány diából álló prezentációt készít. Szakmai tantárgy esetén a prezentáció tárgya: Miért választottam ezt a szakmát? Mi tetszik ebben a szakmában? Előzetes gyűjtőmunkát követően a szemléltetés szempontjából lényeges mondanivaló tömör leírása, elosztása, illusztrációk keresése (pl. internet, szkennelés), majd beillesztése. A prezentációk bemutatása a szaktárgyi órákon, a csoport szóvivőjének előadásában. (A szóvivők kiválasztása a csoport és a tanár közös döntése alapján úgy történik, hogy a tanév során lehetőleg mindenki szerephez jusson.) A csoportok közösen értékelik egymás munkáját. Szempontok: lényegkiemelés, tartalom, látvány/esztétikum. (Szaktárgyi elismerés – együttműködés az adott szaktárgy tanárával.) Házi feladat: ötletek és anyagok gyűjtése a következő tanórai prezentációhoz. Téma: „Bemutatom kedvencemet” Csoportmunka heterogén csoportokkal vagy véletlenszerűen választva. Számítógép internetkapcsolattal, felhasználói szoftverekkel (esetleg szkenner). A bemutatóhoz projektor vagy interaktív tábla. (kedvenc sport, zene, együttes, előadóművész, autó, motor, hobbiállat stb. választása). 3. Értékelés Minden csoport értékeli saját tevékenységét és az alkotásokat. Mit tanultunk? Milyen alkotások születtek? Miért tetszett/nem tetszett? Mi volt benne könnyű/nehéz? Hogyan ment az együttműködés? Legközelebb mit tennénk másképp? A tanár kiegészíti a tanulók véleményét, és rövid, összegző értékelést ad. A szaktárgyi feladatok esetében a szaktanár véleményét is tolmácsolja. Csoportos önértékelés kérdések alapján, közös, frontális megbeszélés. - Mintaprojekt Informatika (9. évfolyam)/3. témakör/Közhasznú információforrások Kirándulás hazai tájakon A projekt célja: x az információkeresés, -gyűjtés és -feldolgozás képességének fejlesztése; x az információk szerzését, megértését és felhasználását segítő digitális eszközök használata; x jártasság közhasznú adatbázisok, hagyományos és internetes források használatában; x egy-egy magyar táj, város megismerése több műveltségterülethez kapcsolódóan; x a csapatmunkában történő tanulás és munkavégzés fejlesztése. Időkeret: minimum 6+2 óra (+ a tényleges kirándulás ideje). Módszertani ajánlás: a projekt időkerete túlmutat az informatikaórák hivatalos óraszámán, és más kapcsolódó tanórák, majd a szabadidő vagy a szünidő is felhasználandó, ha tényleges osztálykirándulást terveznek és bonyolítanak le a tanulók. Ennek előkészítése, megszervezése és lebonyolítása során jól lehet építeni a megismert infokommunikációs eszközök alkalmazására. Elképzelt kirándulás esetén az informatikai tanórákon belül a hagyományos és on-line közhasznú információforrások megismerésén legyen a hangsúly, illetve a megszerzett tudás megosztásán, a kooperatív tanulási módok lehetőségeit kihasználva. Mindkét esetben a javasolt három dupla tanóra közvetlenül a 9. osztályos informatika-tanterv Infokommunikáció/Közhasznú információforrások c. anyagrészéhez kapcsolódik, míg két tanóra (a ráhangoló és értékelő órák) a szabadidőben dolgozható fel. A projekt elsősorban az interneten, on-line elérhető közhasznú információforrások használatában való jártasságot segíti, megalapozva ezzel a 10. évfolyam tanulás kompetenciaterületének hasonló projektjét. Lépések, tevékenységek Kapcsolódások Munkaformák, módszerek Eszközök 1. Tervezés, előkészítés (1 óra)

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes